
;Benda iCUE BUILD סדרת מחשבי גיימינג המבוססת על רכיבי CORSAIR והאקוסיסטם של  iCUE
ארבעה דגמים V1  עד V4 ישלבו מעבדי AMD Ryzen כרטיסי מסך מסדרת NVIDIA GeForce RTX 50 ורכיבי CORSAIR, המחשבים יורכבו בישראל, יגיעו עם Windows 11 מותקן ואחריות של בנדא, במחירים שיחלו בכ־6,999 שקל.
בנדא, מהחברות המובילות בישראל בתחום הייבוא, השיווק וההפצה של מוצרי טכנולוגיה, מחשוב וגיימינג, מרחיבה את פעילותה ונכנסת לראשונה לשוק מחשבי הגיימינג המורכבים עם Benda iCUE BUILD, סדרת מחשבי גיימינג מלאה המבוססת על רכיבי CORSAIR ועל האקוסיסטם של iCUE לצד חומרה של מותגים בינלאומיים מובילים, ובהם .SANDISK 
בשלב הראשון תכלול הסדרה ארבעה דגמים, ברמות ביצועים ומחיר שונות. הסדרה מיועדת למגוון משתמשים, החל מגיימרים הרוכשים את מחשב הגיימינג הראשון שלהם ועד לשחקנים מתקדמים, סטרימרים ויוצרי תוכן.
הדגמים ישלבו מעבדי AMD Ryzen וכרטיסים גרפיים מסדרת NVIDIA GeForce RTX 50לצד זיכרונות, מארזים, מערכות קירור, מאווררים וספקי כוח מבית CORSAIR בהתאם למפרט של כל דגם. 
מחשב שלם במקום אוסף של רכיבים
Benda iCUE BUILD נועדה להפוך את רכישת מחשב הגיימינג לפשוטה, ברורה ובטוחה יותר. במקום לבחור בנפרד עשרות רכיבים ולהתמודד עם שאלות של התאמה, הרכבה ואחריות, כל אחד מארבעת הדגמים מבוסס על מפרט מוגדר מראש, עובר הרכבה ובדיקות ומגיע ללקוח כמערכת שלמה ומוכנה לשימוש.
כל המחשבים בסדרה יימכרו עם Windows 11 מותקן ומוגדר מראש ועם אחריות של בנדא. לצד כל דגם יוצג מפרט החומרה המלא, כך שהלקוח יוכל לדעת בדיוק אילו רכיבים כלולים במערכת ומהי רמת הביצועים שהוא מקבל.
האקוסיסטם של CORSAIR במרכז המערכת
רכיבי CORSAIR והאקוסיסטם של iCUE ניצבים בלב סדרת Benda iCUE BUILD ברכיבים התומכים, תוכנת CORSAIR iCUE מאפשרת לנהל ולהתאים מממשק מרכזי את תאורת ה־RGB לעקוב אחר נתוני המערכת, לשלוט בביצועי הקירור ולסנכרן ציוד היקפי תואם.
היכולות הזמינות באמצעות iCUE משתנות בהתאם לרכיבי CORSAIR המשולבים בכל אחד מהמפרטים. השימוש באקוסיסטם משותף מאפשר לתכנן את הביצועים, הקירור והעיצוב כחלק ממערכת אחת מאוזנת, ולא כאוסף מקרי של רכיבים שנבחרו בנפרד.
הרכבה מקומית בשיתוף ענף המחשוב הישראלי
סדרת Benda iCUE BUILD מבוססת על מודל מקומי שבמסגרתו בנדא מגדירה את המפרטים, מספקת את הרכיבים ומנהלת את מעטפת המוצר, בעוד שהרכבת המחשבים והבדיקות מתבצעות בישראל בשיתוף חנויות ומעבדות מחשבים פרטיות מקצועיות שנבחרו על ידי החברה.
המהלך נועד להציע לצרכן מחשב מוגמר, מאוזן ובמחיר תחרותי, ובמקביל לשלב את הידע והניסיון של אנשי המקצוע המקומיים ולייצר פעילות עסקית נוספת לחנויות ולמעבדות מחשבים בישראל.
עבור בנדא מדובר בהתפתחות טבעית של פעילות החברה, המשווקת בישראל מזה שנים רכיבים וציוד לבניית מערכות מחשב, ובהם מארזים, זיכרונות, פתרונות קירור, ספקי כוח, מסכים וציוד היקפי של מותגים בינלאומיים מובילים, ובראשם .CORSAIR 
השקה בתקופה של שינוי בשוק המחשוב
הסדרה מושקת בתקופה שבה ענף המחשוב העולמי מתמודד עם עלייה בעלויות של רכיבי זיכרון ואחסון. הביקוש הגובר לתשתיות בינה מלאכותית ולמרכזי נתונים משפיע על הקצאת קיבולת הייצור בתעשיית השבבים ויוצר לחץ על זמינותם ועל מחיריהם של רכיבים המשמשים גם את שוק המחשבים האישיים.
על רקע זה Benda iCUE BUILD מרכזת את הרכש, בחירת הרכיבים וההרכבה סביב מפרטים קבועים. המודל נועד לאפשר לצרכן לקבל מערכת מלאה ומאוזנת במחיר תחרותי, עם כתובת אחת לאחריות ולשירות.
לא רק מחשב, עמדת גיימינג מלאה
רוכשי אחד מדגמי Benda iCUE BUILD יוכלו ליהנות גם מהטבות על מוצרים משלימים לבניית סביבת גיימינג מלאה, ובהם מסכים, מקלדות, עכברים, אוזניות, שולחנות וכיסאות גיימינג.
ההטבות יכללו מוצרים ממותגי הגיימינג והטכנולוגיה המשווקים על ידי בנדא בישראל, ובהם CORSAIR RAZER, SCUF, ELGATO, TURTLE BEACH, THRUSTMASTER, SCORPIUS, AOC, VIEWSONIC ו־SANDISK
אריאל אמור, מנכל בנדא, מסר "השקת Benda iCUE BUILD מסמנת עבורנו מעבר ממכירת רכיבים בודדים ליצירת חוויית גיימינג שלמה. החיבור בין הטכנולוגיה והעיצוב של CORSAIR עם יכולות הרכש והשירות של בנדא והמקצועיות של מעבדות המחשבים המקומיות מאפשר לנו להציע מערכת שבה הלקוח אינו צריך לבחור בין ביצועים, איכות, עיצוב ומחיר. המטרה שלנו היא להפוך את רכישת מחשב הגיימינג לפשוטה, ברורה ובטוחה יותר, ובמקביל ליצור הזדמנות עסקית חדשה לשותפים שלנו בענף המחשוב הישראלי”.
בהמשך מתכננת בנדא לבחון את הרחבת משפחת המוצרים למפרטים נוספים ולמערכות המותאמות גם ליוצרי תוכן, לעבודה מקצועית ולעסקים.

